21.12.2014 Alex Murphy palasi tositoimiin siirtokarenssin umpeuduttua Florida Gatorsin kukistaessa Wake Forestin ”Orange Bowl Classicissä” luvuin 63-50. Heidi Sihvola pommitti 19 pistettä, kun Houston Baptist kaatoi McMurryn 69-49.
Alex Murphyllä kelpo debyytti Floridan paidassa.
Heidi Sihvolan käsi oli kuumana McMurryn kaadossa. Kuvat: Francois Perthuis & Tuomas Venhola.
Murphy pääsi urakoimaan samantien 27 minuutin edestä ensimmäisessä ottelussan Floridan paidassa. Murphy heitti yhdeksän pistettä, otti neljä levypalloa sekä torjui kahdesti, joista etenkin toinen torjunta tulee luultavasti pyörimään Yhdysvaltojen urheilumedioiden koosteissa tiuhaan.
Voittajien tehokkain oli laituri Dorian Finney Smith (16/6/4 syöttöä). Gatorsilla on tilillään tällä hetkellä seitsemän voittoa ja neljä tappiota.
Ottelutilastot: Florida - Wake Forest
Davidson Wildcats jatkoi voittokulkuaan College of Charlestonin kustannuksella. Oskar Michelsen upotti kaksi kahden pisteen heittoa 17 minuutissa. Davidsonin tilastorohmut olivat Peyton Aldridge (22/9) sekä Jack Gibbs (19/11).
Ottelutilastot: College of Charleston - Davidson
Julius Rajalan edustama Loyola-Chicago otti kauden kahdeksannen voittonsa, kun se kaatoi vieraissa Southern Utahin 57-73. Rajalalle merkattiin kaksi pistettä vapaaheittoviivalta kahdessa minuutissa. Vieraiden tehot jakautuivat tasaisesti.
Ottelutilastot: Southern Utah - Loyola-Chicago
Heidi Sihvola toi penkiltä tehoja Houston Baptistille perjantaina, kun HBU voitti McMurryn kotonaan. Sihvola heitti 19 pistettä tarkasti (2p 5/7, 3p 3/4), keräsi viisi levypalloa ja riisti pallon kolmesti 27 minuutissa. HBU:n pisteykkönen oli 27 pisteellään Stenice Steenholdt.
Ottelutilastot: HBU - McMurry
Anniina Äijäsen Xavier pöllytti vieraissa Lipscombin yliopistoa lukemin 38-62. Äijänen kirjautti tilastoikseen kolme pistettä sekä kuusi levypalloa 15 peliminuutissa.
Ottelutilastot: Lipscomb - Xavier
Mainen kuuden ottelun voittoputki katkesi North Carolinan käsittelyssä, kun legendaarinen yliopisto ryöpytti Sophie Weckströmin edustamaa Mainea loppulukemin 36-65. Mainen aloitusviisikkoon kuulunut Weckström heitti 32 minuutissa kolme pistettä. Kotijoukkueen tehokkain oli tututusti Liz Woods (10/10).
Ottelutilastot: Maine - North Carolina
Taru Madekivelle merkittiin yksi levypallo, kun North Florida voitti kotonaan Woffordin 68-60. Voittajajoukkueen Destinee Smith lähenteli tripla-tuplaa (14/7/7 syöttöä).
Ottelutilastot: North Florida - Wofford
Annika Holopaiselle kirjattiin viisi peliminuuttia ja kaksi hyökkäyslevypalloa, kun Old Dominion voitti Miami of Ohion 69-63.
Ottelutilastot: Old Dominion - Miami of Ohio